b"\n_START_ARTICLE_\nJos\xc3\xa9 \xc3\x81lvarez Mari\xc3\xb1o\n_START_SECTION_\nBiografia\n_START_PARAGRAPH_\nDurant el sexenni democr\xc3\xa0tic es va adscriure dins el grup dels mon\xc3\xa0rquics liberals, amb els quals fou regidor i tinent d'alcalde de Madrid i elegit diputat per Vilademuls a les eleccions generals espanyoles d'abril de 1872. El 1874 fou nomenat Inspector del Patrimoni al Ministeri de Gr\xc3\xa0cia i Just\xc3\xadcia._NEWLINE_Fou cap del C\xc3\xadrculo Constitucional de Madrid i diputat pel Partit Constitucional a les eleccions generals espanyoles de 1876, per\xc3\xb2 posteriorment ingress\xc3\xa0 al Partit Liberal Conservador a les eleccions generals espanyoles de 1879, 1881, 1884 i 1886, i pel partit de Francisco Romero Robledo a les de 1891. Des del seu esc\xc3\xb3 s'interess\xc3\xa0 pels interessos econ\xc3\xb2mics dels empresaris catalans i fou membre de l'Institut Agr\xc3\xadcola Catal\xc3\xa0 de Sant Isidre (IACSI). _NEWLINE_Alhora, fou tamb\xc3\xa9 tinent d'alcalde de Madrid, membre del Consejo Penitenciario (1887) i vocal de la junta encarregada de la construcci\xc3\xb3 de la Pres\xc3\xb3 Model de Madrid. El 1892 fou nomenat director de la Caixa d'Estalvis de Madrid, el 1895 vicepresident del Consejo de Aduanas i Aranceles, i el 1896 vocal de la Junta de Propaganda i organitzaci\xc3\xb3 del Congr\xc3\xa9s Internacional d'Higiene i Demografia."